kunstballade
Store norske leksikon,Språk og litteratur,Litteraturvitenskap,Sjangerlære,epikk
Kunstballade er et episk dikt av mindre format med lyriske innslag og ofte en dyster og lidenskapelig stemning. Kunstballade er en etterligning av folkevisen av navngitt forfatter.
Da en samling engelske episke ballader (popular ballads) ble utgitt i 1765, ble de snart etterlignet av navngitte forfattere. Særlig i Tyskland ble balladen som diktform flittig benyttet av diktere som Johann Wolfgang von Goethe, Friedrich Schiller, Ludwig Uhland og andre. Stoffet til disse kunstballadene ble som regel hentet fra helte- og sagnhistorier. De fleste ble skrevet i romantikken og nærmet seg ofte romansen, både i form og innhold. Les mer i Store norske leksikon ballade